ເກົາຫຼີເໜືອ ໄວ້ອາໄລ ວັນຄົບຮອບ 3 ປີ ໃນການເຖິງແກ່ ອະສັນຍະກຳ ຂອງທ່ານ Kim Jong Il
ຊາວເກົາຫລີເໜືອ ພາກັນໄວ້ອາໄລ ດ້ວຍການກົ້ມ​ຄຳນັບ ​ແລະ​ວາງ​ດອກ​ໄມ້ ​ຢູ່​ທີ່​ຮູບປັ້ນ ມື້ລາງອ​ະດີດ​ຜູ້ນຳ​ແລະ​ບິດາ​ຂອງທ່ານ ຄືທ່ານ Kim II Sung.
ຜູ້ນຳຄອມມິວນິສ ເກົາຫລີເໜືອ ກໍາ ລັງສະຫລອງຂີດໝາຍວັນ ຄົບຮອບສາມປີໃນການເຖິງແກ່ອະສັນຍະກຳ ຂອງມື້ລາງຈອມ ຜະເດັດການ Kim Jong Il ໂທລະພາບລັດຖະບານໃນວັນພຸດມື້ນີ້ໄດ້ສະແດງໃຫ້ເຫັນຊາວ ເກົາຫລີເໜືອ ພາກັນກົ້ມຄຳນັບ ແລະວາງດອກໄມ້ ຢູ່ທີ່ຮູບປັ້ນ ອະດີດຜູ້ນຳແລະບິດາຂອງທ່ານ ຄືທ່ານ Kim II Sung ຜູ້ໄວ້ອາໄລຄົນນຶ່ງຊຶ່ງເປັນຊາວນະຄອນພຽງຢາງ ນາງ Jang Un Byol ກ່າວ ຕໍ່ໂທລະພາບເກົາຫລີເໜືອວ່າເປັນຫຍັງ ນາງຈຶ່ງໄປ ຢ້ຽມຢາມສະຖານທີ່ດັ່ງກ່າວ ຢູ່ທີ່ Mansu Hillໃນນະຄອນຫລວງ ຊຶ່ງນາງກ່າວວ່າ : “ມັນເປັນເວລາສາມປີມາແລ້ວ ນັບຕັ້ງແຕ່ພວກເຮົາໄດ້ສູນເສຍ ຢ່າງກະທັນຫັນ ນາຍພົນ ຂອງພວກເຮົາ ແລະໄດ້ເສຍນຳ້ຕາ ເຖິງຢ່າງໃດກໍດີ ເຖິງແມ່ນເວລາໄດ້ຜ່ານພົ້ນໄປ ແລະ ພູຜາ ແມ່ນຳ້ໄດ້ປ່ຽນແປງໄປ ແຕ່ຫົວໃຈຂອງພວກເຮົາຍັງສືບຕໍ່ເຜົາໃໝ້ແບບບໍ່ຢຸດຢ່ອນຄິດເຖິງທ່ານ ແລະຜົນສຳເລັດຕ່າງໆຂອງທ່ານ ທີ່ຈະມີຄວາມສຳຄັນຂື້ນກວ່າເກົ່າ ໃນ ອະນາຄົດ ” ສຽງແກ ຈາກລົດ ກໍາປັ່ນ ແລະລົດໄຟ ໄດ້ດັງກ້ອງຂື້ນຢູ່ທົ່ວປະເທດໃນຕອນ ທ່ຽງວັນພຸດ ມື້ນີ້ ເພື່ອເປັນຂີດໝາຍວັນຄົບຮອບຂອງການເຖິງແກ່ອະສັນຍະກຳ ບັນດາຜູ້ນຳສູງສຸດ ເກົາຫລີເໜືອ ໄດ້ເຂົ້າຮ່ວມພິທີໃນເວລາຕໍ່ມາທີ່ພະລາດຊະວັງ Kumsusan ບ່ອນທີ່ສົບຂອງມື້ລາງທັງສອງທ່ານ Kim ໄດ້ເກັບຮັກສາໄວ້ ຢູ່ທີ່ນັ້ນ ພຽງຢາງໄດ້ປະຕິບັດງານຢ່າງໜັກໜ່ວງເພື່ອສ້າງຮີດຄອງປະເພນີບູຊາບຸກຄົນ ອ້ອມ ຂ້າງຄອບຄົວ Kim ຊຶ່ງປັດຈຸບັນໄດ້ປົກຄອງເກົາຫລີເໜືອ ມາໄດ້ສາມຊົ່ວຄົນແລ້ວ ທ່ານ Kim Jong Il ໄດ້ເຖິງແກ່ອະສັນຍະກຳຢ່າງກະທັນຫັນໃນເດືອນທັນວາ ປີ 2011 ທ່ານໄດ້ໂອນອຳນາດໃຫ້ແກ່ລູກຊາຍຂອງຄືທ່ານ Kim Jong Un ຜູ້ທີ່ໄດ້ກຳເອົານາດ ໃນການປົກຄອງຢ່າງວ່ອງໄວນັ້ນ ວັນພຸດມື້ນີ້ ເປັນຂີດໝາຍການສີ້ນສຸດ ການໄວ້ອາໄລເປັນເວລາສາມປີຕາມປະເພນີ ໃຫ້ ແກ່ມື້ລາງ ທ່ານ Kim ລູກຊາຍຜູ້ໜຸ່ມນ້ອຍທ່ານ Kim ສ່ວນໃຫຍ່ແລ້ວແມ່ນໄດ້ດຳເນີນນະໂຍບາຍດຽວກັນ ກັບ ພໍ່ຂອງລາວ ຮວມທັງການດູແລເພື່ອສ້າງຄວາມກ້າວໜ້າໃຫ້ແກ່ກອງທັບ ຂະໜາດໃຫຍ່ ຂອງປະເທດ